# Møtereferat 16.03.2017

Sted: Universitetet i Agder kontor A3 083

Dato og Tid: 16.03.2017 - kl. 10:30

Student: Eirik Baug

Veileder: Sigurd M. Assev

Det var første møte og en del ting ble fastsatt. Vanligvis ville jeg hatt en presentasjon av forprosjektrapporten, men siden det allerede er såpass langt ute i prosjektperioden droppet vi det. I stedet sendte jeg forprosjektrapporten på mail til Sigurd slik at han kan gi meg tilbakemelding på den.

Vi ble derimot enige om å holde en fremføring ca. en måned før innlevering der jeg presenterer hva jeg har, slik at Sigurd kan se at jeg er på rett vei mens det fortsatt er tid igjen.

Vi ble også enige om at etter et møte skal det skrives et møtereferat og timelister skal føres etter hvert som det gjøres arbeid.

I henhold til teknologien kan ikke Sigurd hjelpe meg så mye på vei ettersom han ikke selv har drevet nok med det, men det ser ut til at jeg har et greit nok grep om teknologien selv slik at det burde gå fint. Derimot kan Sigurd hjelpe meg med rapporten og prosjektstruktur.

Jeg spurte etter en microsoft azure account slik at jeg kunne hoste nettsiden min, og Sigurd skulle se om han kunne få tak i det.

Vi diskuterte også hvorvidt vi trengte en slags «vilkår for bruk» når folk blir medlem av siden ettersom det er beskyttet av personvernloven.

Vi ble også enige om at jeg burde lese gjennom student-oppdragsgiver kontrakten som ligger på fronter selv om den ikke nødvendigvis trengs å signeres.

Møtetidspunktene ble satt til torsdager kl. 10:15 fremover.

Jeg forklarte til Sigurd at av de 4 store funksjonene som siden skal ha er jeg snart ferdig med de to største som er brukeradministrasjonspanel og bildetaggingsystem. Nyhetsoppdateringer og innmeldingsskjema kommer etter hvert.

Vi ble ikke enige om hva som skal være gjort til neste møte, men jeg regner med at jeg i hvert fall fullfører brukeradministrasjonspanelet.